PRESTUPOVÝ  PORIADOK
SLOVENSKEJ FEDERÁCIE PÉTANQUE

DODATOK č. 1

I. HOSŤOVANIE

Článok 1.

	Ohlasovanie hosťovania prebieha rovnakým spôsobom ako ohlasovanie prestupu (Prestupový poriadok S.F.P., hlava I. Úvodné ustanovenia). Nahlasovanie hosťovania je možné len v prestupovom termíne (Prestupový poriadok S.F.P., hlava II. Prestupové termíny)

Článok 2.
	
	Na základe dohody medzi klubmi možno hráča s jeho súhlasom uvoľniť na hosťovanie v novom klube a to na čas určitý, minimálne však na dobu 6 mesiacov.

Článok 3.

Ak hráč ukončí hosťovanie a vráti sa do materského klubu v priebehu jedného súťažného ročníka nemôže odohrať za materský klub zápasy toho istého stupňa ligovej súťaže organizovanej S.F.P. Opakované (ďalšie nové) hosťovanie do klubu, kde hráčovi skončilo pôvodne (predchádzajúce) udelené hosťovanie je možné ohlasovať pri dodržaní podmienok stanovených pre ohlasovanie.

II. POPLATKY

Článok 1.

Za hosťovanie v kategórii dospelých			8,30 €
Za hosťovanie v kategóri mládeže (do 18 rokov)	3,30 €

Zároveň sa upravuje Hlava V., článok 10. Prestupového poriadku S.F.P., a to nasledovne:

Za prestup v kategórii dospelých			16,60 €
Za prestup v kategóri mládeže (do 18 rokov)		6,60 €
Opakované podanie žiadosti				6,60 €

III. PRESTUPY A HOSŤOVANIA DO A ZO ZAHRANIČIA

Článok 4.

	Hráč, ktorý je členom klubu v SR, môže štartovať v zahraničnom klube len so súhlasom S.F.P. Obdobne hráč registrovaný v zahraničnom klube môže štartovať v klube so sídlom v SR len so súhlasom príslušnej národnej petangovej federácie.

Článok 5.

Ak má hráč v čase podania žiadosti o uvoľnenie do zahraničia disciplinárne zastavenú činnosť, pri vydaní certifikátu o prestupe oznámi federácia vydávajúca certifikát túto skutočnosť novej federácii a túto požiada o vykonanie zvyšku udeleného trestu.

Článok 6.

Na realizáciu prestupu, hosťovania (zapožičania) je potrebné:

	1. Pri žiadosti hráča o uvoľnenia do zahraničia:

	a) aby národná federácia obdržala stanovisko národnej federácie, do ktorej prestup, hosťovanie smeruje
	b) aby klub, ktorého je hráč členom, obdržal písomnú informáciu o jeho záujme pôsobiť v novom klube s uvedením jeho názvu a to formou zaslania resp. osobného doručenia „Žiadosti o uvoľnenie hráča do zahraničia“ hráčom alebo inou oprávnenou osobou, ku ktorej je materský klub  povinný sa vyjadriť spolu s vyjadrením, či hráč má, resp. nemá v čase podania žiadosti nepodmienečne zastavenú činnosť a tieto doklady spolu s licenciou vydať hráčovi, resp. okamžite zaslať Registračnej komisii S.F.P.
	c) doklad o úhrade poplatkov vo výške 16,60 € na účet S.F.P.

	2. Pri žiadosti hráča o uvoľnenia zo zahraničia:

	a) písomne požiadať materský klub hráča o jeho uvoľnenie
	b) následne požiadať S.F.P. o vyžiadanie stanoviska z národnej federácie klubu, ktorého je hráč členom
	c) po prijatí (prevzatí) vyjadrenia národnej federácie, resp. po uplynutí lehoty stanovenej na vyjadrenie zo strany príslušnej národnej federácie (do 30 dní) požiadať o registráciu v zmysle Prestupového poriadku S.F.P.
	d) predložiť doklad o úhrade 16,60 € na účet S.F.P.